電腦唔只曉儲起資訊，仲能夠主動噉操控資訊，呢點係卡牌、圖板、或者棋做唔到嘅，因為噉，電子遊戲能夠（一）行起上嚟唔需要玩家完全知道規則，想像一隻好似大富翁噉嘅圖板遊戲，呢類遊戲會要求至少一個玩家識隻遊戲嘅規則，但如果嗰個玩家查實都係識半桶水嘅，個遊戲進行起上嚟就會有問題，但電子遊戲因為「計算隻遊戲下一個狀態」呢樣工作由部電腦做，所以唔需要玩家完美識得隻遊戲嘅規則都可以行得到；